CELEX: 62011TN0593
Language: bg
Date: 2011-11-28 00:00:00
Title: Дело T-593/11: Жалба, подадена на 28 ноември 2011 г. — Al-Chihabi/Съвет

28.1.2012   
            
            
               BG
            
            
               Официален вестник на Европейския съюз
            
            
               C 25/62
            
         
      Жалба, подадена на 28 ноември 2011 г. — Al-Chihabi/Съвет
      (Дело T-593/11)
      (2012/C 25/119)
      Език на производството: английски
      
         Страни
      
      
         Жалбоподател: Fares Al-Chihabi (Aleppo, Сирия) (представители: L. Ruessmann и W. Berg, lawyers)
      
         Ответник: Съвет на Европейския съюз
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени Регламент (ЕС) № 878/2011 на Съвета от 2 септември 2011 година (1) и Регламент (ЕС) № 1011/2011 на Съвета от 13 октомври 2011 година (2), както и Решение 2011/522/ОВППС на Съвета от 2 септември 2011 година (3) и Решение 2011/684/ОВППС на Съвета от 13 октомври 2011 година (4), както и всеки по-късно приет законодателен акт, доколкото той оставя в сила и/или заменя ограничителните мерки, в частта, в която те се отнасят до жалбоподателя и
               
            
                  —
               
               
                  да осъди ответника да заплати съдебните разноски.
               
            
         Правни основания и основни доводи
      
      В подкрепа на жалбата си жалбоподателят излага четири правни основания.
      
                  1.
               
               
                  Първото правно основание е изведено от нарушение на правото на добра администрация, по-конкретно на задължението за мотивиране, съдържащо се в член 216 ДФЕС и в член 14, параграф 2 от Регламент (ЕС) № 442/2011 (5).
               
            
                  2.
               
               
                  Второто правно основание е изведено от правото на защита на жалбоподателя, по-конкретно на правото да бъде изслушан и на правото на ефективна съдебна защита на тези права.
               
            
                  3.
               
               
                  Третото правно основание е изведено от необосновано и непропорционално нарушение на основните права на жалбоподателя, по-конкретно на правото на собственост, правото на зачитане на доброто име и репутация, правото на труд, свободата да осъществява стопанска дейност, както и правото да се ползва от презумпцията за невиновност.
               
            
                  4.
               
               
                  Четвъртото правно основание е изведено от нарушаване на правото на зачитане на личния живот на жалбоподателя, тъй като мерките по замразяване на финансови средства и ограничаване на свободата на движение също засягат непропорционално основното право на жалбоподателя на зачитане на личния живот, както и от нарушаване на основния принцип на пропорционалност.
               
            
         (1)  Регламент (ЕС) № 878/2011 на Съвета от 2 септември 2011 година за изменение на Регламент (ЕС) № 442/2011 относно ограничителни мерки с оглед на положението в Сирия (ОВ L 228, стр. 1).
      
         (2)  Регламент (ЕС) № 1011/2011 на Съвета от 13 октомври 2011 година за изменение на Регламент (ЕС) № 442/2011 относно ограничителни мерки с оглед на положението в Сирия (ОВ L 269, стр. 18).
      
         (3)  Решение 2011/522/ОВППС на Съвета от 2 септември 2011 година за изменение на Решение 2011/273/ОВППС относно ограничителни мерки срещу Сирия (ОВ L 228, стр. 16).
      
         (4)  Решение 2011/684/ОВППС на Съвета от 13 октомври 2011 година за изменение на Решение 2011/273/ОВППС относно ограничителни мерки срещу Сирия (ОВ L 269, стр. 33).
      
         (5)  Регламент (ЕС) № 442/2011 на Съвета от 9 май 2011 година относно ограничителни мерки с оглед на положението в Сирия (ОВ L 121, стр. 1).